
71.  AARGANG 


NYTAARSBETRAGTNINGER. 

»Himlene,  Herre,  fortælle  Din  Ære, 
Mesteren  prises  af  Hvælvingen  blaa, 
Solen  og  Maanen  og  Stjernernes  Hære 
vise  os,  hvad  Dine  Hænder  formaa.« 

»Og  Du  Herre  grundfæstede  Jorden  af  Begyndelsen,  og 
Himlene  er  Dine  Hænders  Gerninger.  De  skulle  forgaa,  men 
Du  bliver  ved,  de  skulle  tilhobe  ældes  som  et  Klædebon,  ja 
som  et  Klæde  skal  Du  sammenrulle  dem,  og  de  skulle  om- 
skiftes, men  Du  er  den  samme,  og  Dine  Aar  skulle  ikke  af- 
lade.« 

Ved  Aarskiftet  lober  Tanken  ud  i  det  ubegrænsede  Rum 
mere  end  ved  nogen  anden  Tid.  Som  Mennesker  er  vi  bevidste 
om,  at  der  foregaar  en  Skiftning  og  Forandring  i  det  hele 
Univers,  som  det  ikke  staar  i  vor  Magt  at  forhindre,  ja: 

»Alt,  hvad  der  var,  og  der  er, 
og  hvad  der  skal  komme, 
vækkes,  spirer  og  fødes, 
skifter,  ældes  og  dødes.« 


Geologien  bærer  Vidnesbyrd  om  vor  Jords  Fortid  og  de 
Forandringer,  der  har  fundet  Sted  i  Løbet  af  dens  ukendte 
Ælde.  Den  aabenbarer  ikke  alene  sine  fysiske  Forandringer, 
men  ogsaa  Fortidens  Generationer,  Livsforhold,  Kunst  og  Vi- 
denskab. Historien,  for  saa  vidt  som  den  er  nedskreven,  med- 
deler os,  at  der  altid  har  været  Strid,  Uenighed,  Selviskhed, 
Begærlighed  og  Herskelyst.  Saaledes  har  en  eller  flere  Na- 
tioner for  kortere  eller  længere  Tid  været  den  herskende 
Magt,  men  med  Tiden  er  de  gaaet  til  Grunde,  og  andre  Na- 
tioner har  besejret  dem  og  bygget  paa  deres  Ruiner.  Der  har 
aldrig  været  en  Tid,  hvor  man  kan  sige,  at  der  har  været 
Fred  paa  denne  vor  Jord,  siden  de  Ord  lod  paa  den  Tid,  som 
man  kalder  Begyndelsen:  »Jeg  vil  sætte  Fjendskab  mellem 
Dig  og  Mennesket.« 

Den  ene  Slægt  og  Nation  har  fulgt  den  anden  indtil  vore 
Dage,  og  dog,  efter  Aartusinders  Erfaringer,  finder  vi  den 
samme  Mistillid,  Selviskhed,  Indbildskhed  og  Ærgerrighed 
karakterisere  Nationerne  som  i  svundne  Tider. 

Jesus  Kristus  sagde:  »Mener  I,  at  jeg  er  kommen  for  at 
give  Fred  paa  Jorden?  Nej,  siger  jeg  Eder,  men  Tvedragt.« 
Ja,  det  har  netop  været  Resultaterne  af  hans  Budskab,  fordi 
Uvidenhed,  Fordomme,  Traditioner  og  Herskelyst  har  karak- 
teriseret Individer  og  Nationer.  Denne  Magt  har  altid  gjort 
sig  gældende  blandt  den  store  Majoritet  af  Jordens  Beboere, 
og  den  gør  sig  gældende  den  Dag  i  Dag. 

Herskelyst  og  Indbildskhed  var  Aarsagen  til  den  store 
Verdenskrig,  der  har  bragt  saa  mange  Misforhold  i  den  hele 
Verden.  Store  Problemer  vedrørende  alle  Nationer  drøftes  af 
de  ledende  Nationers  dygtigste  Statsmænd.  I  alle  disse  Moder 
og  Diskussioner  fremtræder  mere  og  mindre  Selviskhed  og 
Mistillid.  I  Irland  føres  der  en  stor  Kamp,  om  det  liberale 
Forslag,  som  er  stillet  af  Englands  dygtigste  Statsmand  Lloyd 
George,  skal  antages  eller  ikke. 

Frankrig  er  næsten  urimelig  og  ubøjelig  i  sit  Erstatnings- 
krav til  Tyskland  og  forøvrigt  delvis  ude  af  Harmoni  med 


England.   Den   store   Herskelyst  er  meget   fremtrædende   nu 
som  altid  blandt  de  franske  Statsmænd. 

Vi  kan  ikke  undlade  at  komplimentere  Præsident  Harding 
og  Udenrigsminister  Hughes  for  den  store  Altruisme,  der 
præger  alle  deres  Bestræbelser. 

Præsident  Hardings  Indbydelse  til  de  ledende  Nationer  til 
en  Konference  i  Washington  for  at  drøfte  Spørgsmaal  ved- 
rorende, direkte  og  indirekte,  alle  Nationer,  særlig  Afrust- 
nings-Sporgsmaalet  er  enestaaende  i  Verdens  Historie,  og  vil 
staa  som  et  evigt  Monument  i  Historiens  Blade  om  den  ame- 
rikanske Republiks  Uselviskhed  og  fredelskende  Aand,  ja, 
dette  Forslag  er  præget  af  det  Budskab,  som  blev  bragt  til 
Hyrderne  paa  Bethlehems  Mark  i  den  skønne  Foraarstid  af 
den  himmelske  Hærskares  Mangfoldighed:  »Ære  være  Gud  i 
det  Hojeste,  Fred  paa  Jorden  og  i  Menneskene  en  Velbehage- 
lighed.« 

Naar  vi  tænker  paa  det  omfattende,  betydningsfulde  og 
liberale  Forslag  af  Republikens  Præsident  Harding,  saa  min- 
des vi  Profeten  Michas  Ord:  »Og  han  skal  domme  imellem 
mange  Folkeslag  og  holde  Ret  for  de  vældige  Hedningefolk 
ud  i  det  fjerne;  og  de  skulle  omsmede  deres  Sværd  til  Hakker 
og  deres  Spyd  til  Haveknive,  et  Folk  skal  ikke  løfte  Sværd 
imod  et  andet,  og  de  skulle  ikke  ydermere  øve  sig  i  Krig.  Men 
de  skulle  bo,  hver  under  sit  Vintræ  og  under  sit  Figentræ,  og 
ingen  skal  forfærde  dem,  thi  den  Herre  Zebaoths  Mund  har 
talet.« 

Den  amerikanske  Republik  har  loftet  Frihedens  Banner 
og  fremholder  Fredens  Oljeblad  til  alle  Folkeslag,  og  tilbyder 
alle  Mennesker  Hjælp  paa  Betingelser  af  Retfærdighed,  Paa- 
lidelighed  og  Troskab. 

Hvis  alle  Folkeslag  vil  antage  Amerikas  Tilbud  og  rette 
sig  efter  dette  Aar  efter  Aar,  saa  vil  der  ikke  gaa  mange 
Generationer  hen,  førend  alle  Mennesker  vilde  bo  under  sit 
Vintræ  i  Fred.  Men  dersom  disse  fredelige  Forslag  forkastes, 


vil  Verdens  store  Republik:  det  Rige,  som  er  anderledes  end 
alle  andre  Riger,  med  Magt  overvinde  al  Opposition. 

Der  ér  saaledes  betydningsfulde  Begivenheder  i  Vente  for 
alle  Nationer,  og  den  eneste  Maade  at  undgaa  Guds  Mishag 
er,  at  forkaste  al  Selviskhed,  al  Uretfærdighed,  al  Indbildsk- 
hed og  al  Utroskab  og  begynde  dette  nye  Aar  med  den  faste 
Beslutning  at  adlyde  Guds  Love,  som  vil  bringe  alTe  lovede 
Velsignelser  af  himmelsk  og  jordisk  Betydning. 

Forglem  aldrig,  at  Din  Tanke  er  Din  Skæbne  —  at  som 
Du  saaer,  saa  skal  der  hostes. 

Hvis  Du  lever  i  fuld  Forstaaelse  med  Guddommen,  vil  Du 
kunne  folge  alle  fremtidige  Forandringer  og  Udviklinger  og 
tilfulde  forstaa,  at  Jorden  ældes,  ligesom  Du,  og  maa  modtage 
den  samme  Skæbne,  thi  »det,  som  har  Livet,  maa  gaa  og 
komme,  evigt  er  ene  Rummet,  det  tomme.«  Men  han,  som  sid- 
der paa  Tronen,  har  sagt:  »Se,  jeg  gør  alle  Ting  nj^e.« 

Vi  onsker  alle  Mennesker  et  godt  og  velsignet  Nyt  Aar. 


HVOR  ER  DØDSRIGET? 

Herr  Redaktor! 

De  bedes  venligst  optage  nedenstaaende  Artikel,  og  det 
skulde  glæde  mig,  hvis  der  blandt  »Skandinaviens  Stjerne «s 
Læsere  var  en  eller  flere,  som  vilde  tage  Sporgsmaalet  op  og 
belyse  deres  Meninger  og  Anskuelser  om  denne  Sag.  Sporgs- 
maalet har  sikkert  stor  Interesse  for  alle  tænkende  Menne- 
sker. 

Her  i  dette  jordiske  Liv  synes  det  at  være  umuligt  at  naa 
til  nogen  tilfredsstillende  Kundskab  om  Forholdene  hinsides 
Grænsen  af  denne  Tilværelse,  thi  ingen  af  vore  Fædre  er 
kommen  tilbage  og  meddelt  nogen  af  os,  hvorledes  de  har  det, 
hvad  de  bestiller,  og  hvor  deres  Opholdssted  er. 

I  Parabelen  om  den  rige  Mand  og  den  fattige  Lazarus  taler 
Kristus  om  deres  respektive  Forhold,  at  de  kunde   se   hin- 


anden,  samtale  med  hinanden,  men  at  der  var  et  stort  Svælg 
befæstet,  saa  at  de  ikke  kunde  besøge  hinanden.  Apostlen 
Petrus  siger,  at  Kristus  blev  levendegjort  i  Aanden  og  gik  hen 
og  prædikede  Evangeliet  til  Aanderne,  som  var  i  Forvaring. 
Profeten  Alma  meddeler  os,  at  det  blev  aabenbaret  til  ham, 
at  umiddelbart  efter  Døden  gaar  alle  Mennesker  enten  til  Pa- 
radiset eller  Hades,  og  i  disse  to  Opholdssteder  vil  de  forblive 
fra  Døden  og  til  Opstandelsen. 

Men  hvor  er  Abrahams  Skød?  Hvor  er  Helvede?  Hvor  er 
Paradiset?  Hvor  er  Hades?  Med  et  Ord:  Hvor  er  Dødsriget  — 
Aandernes  Verden? 

Der  findes  her  i  Verden  saa  mange  Teologer,  som  studerer 
og  har  studeret  Teologien  ved  Universiteterne,  og  disse  Teo- 
loger maa  da  være  videnskabelige  paa  disse  Omraader. 

De  vil  maaske  svare:  »Vi  studerer  ikke  saadanne  Proble- 
mer,« men  jeg  spørger  da:  »Hvad  er  det,  I  studerer  og  beret- 
tiger Eder  til  at  fremtræde  som  uddannede  Teologer?« 

Ingen  behover  at  gaa  til  et  Universitet  for  at  lære  at  citere 
Skriftstederne.  Jeg  ønsker  at  vide: 

Hvor  er  Dødsriget? 

Hvad  er  de  Dode  beskæftiget  med? 

Hvad  er  deres  Fremtidsmuligheder?  X. 


DØDEN  —  OG  HVAD  DER  FØLGER  EFTER. 

Af  Henning  Jensen. 
(Fra  »Kobenhavn«.) 

Jeg  véd  af  Erfaring,  at  intet  er  saa  vanskeligt  for  en  Præst 
som  det  at  holde  Ligtaler.  Jeg  følte  det  især  som  ung  Kapel- 
lan nærmest  af  Indre  Missions  Retning.  Indre  Missions  Lære 
er  jo  nemlig  den,  at  naar  et  troende  Menneske  dør,  saa  kom- 
mer han  straks  i  Himmerig,  og  naar  et  vantro  Menneske  dør, 
kommer  han  straks  i  Helvede  til  evig  Pine.  —  Nu  var  der  i  de 

Sogne,  hvor  jeg  forst  var  Kapellan  for  snart  60  Aar  siden 
næsten  ingen  »troende«  efter  min  indremissionske  Opfattelse. 
Jeg  burde  altsaa  i  mine  Ligtaler  have  sendt  dem  til  Helvede 
næsten  allesammen.  Men  jeg  gjorde  det  ikke.  Der  var  dog, 
trodis  min  indremissionske  Tro,  saa  meget  menneskeligt  ved 
mig,  at  det  kunde  jeg  ikke.  Jeg  havde  allerede  den  Gang  en 
dunkel  Foleise  af,  at  det  som  er  umenneskeligt,  det  er  ogsaa 
ukristeligt,  og  er  der  noget  usømmeligt,  saa  er  det  Læren  om 
de  evige  Helvedesstraffe.  —  Paa  den  anden  Side  kunde  jeg 
jo  heller  ikke  med  god  Samvittighed  sige  om  disse  Menne- 
sker, som,  efter  min  Mening,  ikke  havde  Spor  af  Kristendom, 
at  de  var  komne  til  Himmerig.  —  Derfor  var  mine  Ligtaler  en 
Dans  mellem  Æg,  som  man  siger.  Og  det  er  vistnok  de  fleste 
Præsters  Ligtaler  endnu  den  Dag  i  Dag.  Vi  Præster  har  en 
temmelig  stor  Øvelse  i,  i  vanskelige  Tilfælde  at  kunne  danse 
mellem  Æg.  —  Men  det  glæder  mig,  at  jeg  nu,  som  gammel 
Mand,  kan  konstatere,  at  jeg  allerede  som  ung  Kapellan 
havde  en  uklar  Forstaaelse  af,  at  Folk,  naar  de  dør,  hverken 
egner  sig  til  at  komme  i  Himmerig  eller  i  Helvede.  Den  ka- 
tolske Kirke  siger,  at  de  egner  sig  til  at  komme  i  Skærsilden; 
og  det  mener  jeg  er  rigtigt,  skønt  jeg  vel  nok  har  en  anden 
Opfattelse  af,  hvad  Skærsilden  er. 

Min  Mening  er  den,  at  den  eneste  Forandring,  der  fore- 
giaar  med  os  ved  Døden,  er  den,  at  vi  mister  vort  jordiske  Le- 
geme. Ellers  bliver  man  ved  at  være  ganske  den  samme  som 
før.  Den  folkelig-religiøse  Opfattelse,  at  Døden  er  i  Stand  til 
at  forvandle  selv  en  ret  tarvelig  Person  til  en  Slags  Engel,  den 
er  selvfølgelig  ganske  forkert.  Døden  er  en  Skilsmisse  mellem 
Aand  og  Kød;  den  kan  selvfølgelig  hverken  gøre  Mennesket 
værre  eller  bedre,  end  han  i  Forvejen  var. 

Men  nu  er  der  jo  Mennesker,  som,  for  os  at  se,  ikke  er 
andet  end  Kød.  Man  kan  møde  dem  i  de  forskelligste  Skik- 
kelser. Naar  jeg  hver  Morgen  gaar  min  Tur  i  Søndermarken, 
saa  træffer  jeg  om  Sommeren  stadig  nogle  sørgelige  Skikkel- 
ser liggende  paa  Græsplænerne,  sovende  eller  dosende,  tit  med 


en  Flaske  eller  to  ved  Siden  eller  i  Lommen.  Naar  jeg  saa 
spørger  mig  selv:  er  der  hos  disse  Mennesker  mindste  Gnist 
af  Aandsliv?  Har  de  andre  Interesser  end  saadanne,  som  ho- 
rer det  rent  kropslige  Liv  til?  Saa  maa  jeg  svare,  at  for  mig 
at  se  er  der  ikke  andet  end  en  af  et  daarligt  Liv  mishandlet  og 
skamskændet  Krop.  Men  den  Slags  Mennesker  kan  man  finde 
i  alle  Samfundets  Lag  og  ikke  mindst  blandt  de  højeste.  Der 
er  ganske  vist  rent  udvortes  en  uhyre  Forskel  paa  det  hava- 
rerede Mandfolk  eller  Fruentimmer,  som  ligger  og  sover  Ru- 
sen ud  paa  en  dugvaad  Plæne  i  Søndermarken,  og  den  Rig- 
mand eller  Rigmands-Son  eller  Datter,  der  gør  det  samme  i 
et  med  al  tænkelig  Luksus  udstyret  Soveværelse;  men  For- 
skellen er  .muligvis  kun  rent  udvortes.  Allevegne  kan  man 
træffe  Mennesker,  hvis  Liv,  for  os  at  se,  kun  er  rent  legem- 
ligt. 

Hvad  bliver  der  nu  af  saadanne  Mennesker,  naar  de  ved 
Døden  mister  Legemet?  Det  er  let  nok  at  sige,  at  de  kommer 
i  Helvede  for  at  pines  til  evig  Tid.  Men  i  saa  Fald  maatte  vi 
ganske  opgive  Troen  paa  Guds  Kærlighed.  En  kærlig  Gud 
straffer  ikke  blot  for  at  straffe,  eller  for  at  hævne  sig.  Hvis 
Gud  overhovedet  giver  sig  af  med  direkte  at  straffe,  saa  er 
det  kun,  fordi  han  véd,  at  Straffen  vil  føre  til  et  Resultat. 
Naar  vi  Forældre  straffer  vore  Børn,  saa  er  det  ikke  for  at 
hævne  os  paa  dem,  men  for  at  de  skal  komme  til  Erkendelse 
af,  at  det,  de  har  gjort,  fortjener  Straf,  og  at  de  i  Fremtiden, 
for  deres  egen  Skyld,  maa  bære  sig  anderledes  ad. 

Men  jeg  tror  aldrig,  at  Gud  giver  sig  af  med  at  straffe 
direkte.  Selv  de  Mennesker,  som  jeg  her  nærmest  tænker  paa, 
Mennesker  altsaa,  som  har  levet  et  Liv,  der  var  mere  dyrisk 
end  menneskeligt,  fordi  de  kun  kendte  kødelige  og  ikke 
aandelige  Nydelser,  -  -  selv  dem  straffer  Gud  ikke  direkte. 
Han  siger  ikke  til  dem,  naar  de  er  døde,  at  nu  har  han  faaet 
Magt  over  dem,  og  nu  skal  han  ordentlig  pine  dem.  Jeg  synes 
dette  er  en  ganske  uværdig  Forestilling  om  Gud.  Nej,  for  saa- 
danne Mennesker  er  selve  Doden  tilstrækkelig  Straf;  thi  naar 

de  ikke  har  kendt  andre  Nydelser  end  dem,  som  har  været 
knyttet  til  Legemet,  saa  er  de  jo  ilde  farne,  naar  de  ikke  mere 
har  noget  Kødlegeme;  al  deres  Lyst  har  været  knyttet  til  dette 
Legeme,  nu  er  al  deres  Lidelse  knyttet  til  Manglen  af  dette 
Legeme.  Før  var  det  som  et  Himmerig  for  dem,  naar  de 
kunde  tilfredsstille  alle  deres  Fordringer  til  Livsnydelse,  — 
enten  disse  nu  indskrænkede  sig  til  et  Par  Flasker  Brænde- 
vin om  Dagen,  eller  de  krævede  et  Liv  i  overdaadig  Luksus  — , 
men  nu,  efter  Døden,  bliver  alle  disse  Fordringer  til  Livs- 
nydelse et  Helvede  for  dem,  thi  Redskabet,  hvormed  de  skulde 
nyde,  nemlig  Legemet,  mangler.  Det  maa  være  en  Tilstand  af 
den  yderste  Fattigdom.  Thi  man  har  ikke  haft  noget  Aands- 
liv  at  tage  med  fra  sin  jordiske  Tilværelse;  man  har  kun  haft 
Interesse  for  det,  der  stod  i  Forbindelse  med  Legemet.  Og  nu 
ligger  Legemet  og  raadner  i  Graven. 

Det  er  derfor  af  den  storste  Interesse  for  os  selv,  at  vi 
her  paa  Jorden  kan  begynde  at  leve  et  Aandsliv.  Og  her 
har  Kirken  sin  uhyre  Betydning.  Selv  om  Kirken  paa 
mange  Punkter  har  taget  fejl,  selv  om  den  maaske  paa 
mange  Punkter  er  en  Karikatur  af  sand  Kristendom,  selv  om 
den  vedblivende  fastholder  Dogmer,  som  intet  aandeligt  ud- 
viklet Menneske  i  vore  Dage  kan  gaa  ind  paa  uden  at  gøre 
Vold  paa  sig  selv,  —  saa  har  den  haft  og  har  endnu  den  uhyre 
Betydning,  at  den  bringer  en  Mængde  Mennesker  i  Forhold  til 
Aand,  som  ellers  aldrig  var  kommet  det;  den  har  bragt  dem 
til  Erkendelse  af,  at  Mennesket  ikke  bestaar  alene  af  Kød, 
som  en  Gang  skal  dø,  men  at  der  i  os  er  en  Gnist  af  guddom- 
melig Oprindelse,  som  er  bestemt  til  at  fortsætte  Livet  videre. 
Denne  Guddomsgnist  synes  ganske  vist  udslukt  hos  dem,  som 
kim  lever  for  at  tilfredsstille  Legemets  Fornødenheder  og 
Lyster.  Men  hvem  véd,  om  der  ikke  ligger  en  ulmende  Gnist 
under  et  tykt  Lag  af  Aske.  Saadanne  Mennesker  vil  efter  Do- 
den  ganske  sikkert  have  en  meget  pinlig  Følelse  af  Fattig- 
dom, fordi  de  har  mistet  de  eneste  Nydelser,  de  kendte,  nem- 
lig dem,  der  var  knyttet  til  Legemet;  de  vil  altsaa,  saa  at  sige, 


være  i  Helvede  eller  i  Skærsilden.  Men  det  er  ikke  Gud,  der 
piner  os,  naar  vi,  under  vor  jordiske  Tilværelse,  lider  af  en 
ond  Samvittighed,  fordi  vi  paa  en  eller  anden  Maade  har 
gjort  Uret.  Og  der  er  ikke  mindste  Tvivl  om,  at  denne  Pine  vil 
virke  som  en  rensende  Ild,  en  Skærsild,  saa  de  baade  faar 
Lyst  og  Evne  til  at  udvikle  det  Aandsliv,  som  her  næsten  blev 
kvalt  af  Omsorg  for  Kødlegemet. 


NYTAARSHILSEN. 

Jeg  formoder,  der  kun  er  faa  tilbage  i  den  danske  Mission, 
som  er  personlig  bekendt  med  mig,  siden  jeg  i  Forening  med 
min  Hustru  forlod  Danmark  for  ca.  17  Aar  siden.  Den  Følelse, 
som  tilskynder  et  Medlem  af  Kirken  til  at  forlade  sit  Fædre- 
land, er  at  hjælpe  til  at  opbygge  Herrens  Hus  i  Zions  Land 
(Amerika)  og  at  blive  delagtiggjort  i  hellige  Ordinancer. 
Denne  Indsamling  skal  i  de  sidste  Dage  foregaa  til  Amerika, 
hvor  det  ny  Jerusalem  skal  opbygges.  Jøderne  har  ogsaa 
Lofte  om,  at  Herren  i  de  sidste  Dage  vil  indsamle  dem  til  Pa- 
læstina, deres  Ejendomsland.  De,  som  iagttager  Tidens  Be- 
vægelser, vil  forstaa,  at  deres  Indsamling  allerede  er  i  fuld 
Gang. 

Jeg  har  lige  læst  Præsident  Orson  F.  Whitneys  Meddelelse 
i  »Stjernen«  til  Medlemmerne  i  Adspredelsen,  og  jeg  kan  sige 
»Amen«  dertil.  Han  siger,  al  General-Autoriteternes  Raad  er 
»ikke  at  ile  til  Zion«  for  nærværende.  Ordet  »Zion«  er  ikke 
af  lokal  Betydning;  det  er  det  hele  amerikanske  Fastland. 

De  industrielle  og  pekuniære  Forhold  i  Amerika,  Staten 
Utah  og  omliggende  Stater  iberegnet,  er  for  Tiden  daarlige  og 
særlig  ubetryggende  for  Emigranter  uden  Kapital.  Det  er  der- 
for bedre  at  blive  i  Fædrelandet,  indtil  Anledningerne  for 
Arbejde  er  normale. 

Jeg  opholdt  mig  otte  Aar  i  mit  Fædreland,  efter  at  jeg 

havde  annammet  Evangeliet,  og  udførte  en  3  Aars  Mission, 
inden  jeg  fik  mit  Ønske  opfyldt  om  at  rejse  hertil.  Det  kræver 
Taalmodighed  at  vente  med  at  se  sine  Idealer  og  Formaal 
realiseret,  naar  de  træder  frem  for  Sindet  i  et  aandeligt  fint 
Skær.  Men  det  er  i  højeste  Grad  nødvendigt  og  vigtigt,  at  det 
taalmodige  Sind  raader.  Nationer  og  Individer  løber  i  højeste 
Utaalmodighed  efter  Verdens  Ting  og  mister  i  det  vilde  Jagt- 
løb Synet  af  Guds  Rige  og  dets  Klenodier.  Utaalmodighed  kan 
meget  let  forpurre  Ens  Planer.  Vær  ikke  rastløs  efter  at 
komme  af  Sted,  men  udfold  Guddommeligheden  i  Indøvelsen 
af  Taalmodigheden,  som  Apostlen  Peder  paalagde  de  første 
Hellige.  Man  vil  da  være  ifort  hele  den  Helligaands  Rustning, 
naar  Tiden  kommer,  at  man,  uden  at  udsætte  sig  for  store 
Forpligtelser,  kan  drage  til  Zion. 

Amerika,  med  sine  flere  Millioner  Arbejdsløse,  er  ikke  for 
Tiden  bedre  stillet  end  Danmark  til  at  kunne  give  Indvandre- 
ren Arbejde.  Det  er  ikke  fordi,  at  der  ikke  er  tilstrækkelige 
Indtægtskilder,  og  at  der  ikke  kunde  produceres  og  forbruges 
meget  mere.  Men  Verdenskrigen  og  den  dermed  opstaaede 
Finanspolitiks  Operationer  bærer  Skylden  derfor.  Staten  Utah 
har  heller  ikke  som  et  Led  i  den  store  amerikanske  Nation 
kunnet  undgaa  at  føle  Miseren.  Her  skal  ogsaa  gores  opmærk- 
som paa,  for  at  ingen  skal  gøre  sig  altfor  store  Forventninger, 
at  selv  om  den  rettænkende  Del  af  Befolkningen  i  Utah  vel 
kan  siges  at  være  i  Flertal,  saa  findes  der  ogsaa  mange  uret- 
færdige og  ugudelige  Mennesker  iblandt  Statens  Befolkning, 
som  let  kan  foraarsage  deres  Medmennesker  Skuffelser,  lige- 
som det  er  Tilfældet  i  Danmark. 

Det  store  aandelige  Fortrin,  som  Klippebjergenes  Egne  be- 
sidder fremfor  Danmark,  andre  Lande  og  de  ovrige  Stater  i 
Amerika,  er  dette,  at  de,  som  opholder  sig  her,  kan  ved  at 
adlyde  Kristi  Evangelium  nyde  det  Privilegium  at  indgaa  i 
Herrens  Tempel  og  modtage  de  beseglende  Ordinancer  for  de 
Levende  og  Dode.  Hvad  det  forst  og  fremmest  gælder  om,  er 
at  have  Guds  Rige  i  det  indre  Menneske,  som  Jesus  sagde 

under  sin  Mission.  Han  mente  ikke  dermed  den  ydre  Organi- 
sations forbindende  Ramme,  men  alle  Præstedømmets  Gaver 
og  Kræfter  og  den  Helligaands  Lys  og  Inspiration  og  Kom- 
munikationen med  den  himmelske  Verden  —  altsammen  For- 
trin, som  tilhorer  Guds  Rige  og  dermed  det  personlige  Liv  hos 
ethvert  kysk  og  retskaffent  Menneske. 

Staa  ranke  som  Herrens  Disciple  og  lad  Kristi  Lys  skinne 
gennem  Eders  Levnet  og  lyse  op  mellem  Tidens  Forfald 
og  Udaander.  Hvis  nogen  blandt  Eder  skulde  synde  paa 
en  grov  Maade,  saa  er  det  bedre,  at  de  andre  Medlemmer 
tilgiver  og  udsletter  det  af  Erindringens  Bog,  som  Herren  ud- 
sletter det,  hvis  Vedkommende  har  angret  det  og  omvender 
sig  til  »et  rent  Levnet«,  som  ligger  i  Betydningen  af  Navnet 
»Hellige«.  Det  gælder  her  som  i  mange  andre  Forhold  i  Livet, 
som  Jesus  sagde:  »Vaager  og  beder,  at  I  ikke  falde  i  Fri- 
stelse«, thi  man  kan  ikke  bestandig  synde  og  bestandig  om- 
vende sig  efter  Forgodtbefindende.  Det  er  den  Helligaand 
absolut  imod.  Man  maa  kæmpe  for  at  overvinde,  som  det  blev 
udpeget  de  fejlende  Menigheder  i  Johannes  Aabenbaring,  og 
blive  paa  det  aandelige  Fremskridts  Standpunkt,  thi  først  da 
vil  man  være  i  Stand  til  og  beredt  paa  at  deltage  i  Guds  For- 
jættelser til  dem,  som  overvinder. 

Jeg  har  Lyst  til  at  sige  til  de  unge  af  begge  Køn,  som  el- 
sker Evangeliet,  og  som  ikke  har  nogen  overskuelig  Udsigt  til 
at  rejse  til  Zion:  Indgiaa  hellere  Ægteskabsforbindelse  nu 
under  Landets  Lov,  forudsat  at  I  kan  stifte  et  godt  Hjem. 

Til  alle  Medlemmer  af  Kirken  derovre  vil  jeg  sige:  Fortsæt 
Lobet  indtil  Enden  ligesom  Paulus,  der  ikke  var  nogen  Fana- 
tiker, som  skitseret  af  en  Forfatter  i  Almanaken  Danmark, 
men  en  frygtlos  Guds  Tjener,  der  stred  i  rolig  og  overlegen 
Kraft,  og  vær  ikke  modfalden  over  at  blive,  hvor  I  er,  om  det 
saaledes  skulde  være,  indtil  I  falder  paa  Guds  Æres  Slagmark. 
Tvivl  ikke  om  Fremtiden.  Eders  Navne  er  nedskrevet  paa 
Herrens  Rekord  og  vil  ikke  blive  forglemte  i  Herrens  Hus' 
beseglende  Handlinger.  Og  naar  Legemets  Stav  er  nedlagt,  vil 

Eders  Aand  med  det  Lys,  den  Kraft  og  den  Kundskab,  hvor- 
med den  stred  her  i  Legemet  for  Jesus  Kristus  og  hans  Sag, 
indgaa  til  de  Retfærdiges  Opholdssted  i  Aandernes  Verden  og 
finde  Selskab  med  den  store  hvide  Skare  blandt  de  Forløstes 
Tål.  Eders  Aand  vil  igen  opstaa  i  Legemet  af  en  bedre  Be- 
skaffenhed »i  den  første  Opstandelse«  (Joh.  Aabenb.  20.  Kap.) 
under  Kristi  Fredsregering,  og  formedelst  Eders  Adlydelse  af 
Guds  hellige  Principper  vil  Eders  Legeme  mæt  af  Dage  blive 
forandret  i  en  Hast,  i  et  Øjeblik  fra  Dødelighed  til  Udødelig- 
hed (Plagtens  Bog  63:  49. — 52.),  hvilket  er  Guds  store  Formaal 
med  Menneskets  Eksistens,  og  det  var  den  himmelske  Oplys- 
ning om  disse  Mysterier,  der  fik  Herrens  Hellige  i  den  tid- 
ligere Husholdning  til  i  Fredens  Aand  at  stride  og  sejre  mod 
Verdens  Fordomme  og  Afguder,  mod  Løgnens  og  Bagvaskel- 
sens Ondskab  og  Uaander  og  holde  fast  ved  Kristus  som  Gud 
aabenbaret  i  Kødet. 

Der  er  en  idealistisk  Tilbøjelighed  i  Nutiden,  her  i  Ame- 
rika saa  vel  som  andre  Steder,  til  at  fremholde  det  gamle 
Grækenlands  klassiske  og  høje  Kultur  som  det  store  For- 
billede for  Slægten.  Jeg  saa  fornylig,  at  ogsaa  den  berømte 
literære  Kritiker  og  Skribent  Georg  Brandes  holdt  en  Tale  i 
samme  Retning  ved  sit  Halvfjerdsaars  Jubilæum  i  Køben- 
havn. Jeg  har  Yndest  og  Agtelse  for  den  alderstegne  Forfat- 
ters Værker,  men  lad  os  ikke  glemme,  at  selv  de  gamle  Dig- 
teres, Filosofers  og  Statsmænds  højeste  og  bedste  Idéer  og 
Livssyner  kun  er  Brudstykker  af  Sandheden,  Vejen  og  Livets 
Udvikling,  at  de  kun  angaar  denne  Jords  —  denne  telestiale 
Verdens  eller  i  det  højeste  den  terrestiale  Verdens  Herlig- 
heder. Derimod  lad  os  holde  Kristus  og  Kristi  Idealer  højest 
—  de  personligt  sædelige  og  sociale,  som  omfatter  alt  ædelt  og 
skont  og  kundskabsrigt.  Lad  os  se  op  til  Kristus  som  Histo- 
riens Centralpunkt,  som  det  højest  personificerede  Ideal,  der 
staar  lyslevende  for  os  i  det  Ny  Testamente,  og  som  de  Sidste 
Dages  store  Profet  Joseph  Smith  ved  Aabenbaringens  Hjælp 
har  lært  os  ham  at  kende  paany  som  den  opstandne  Frelser, 

der  igen  har  talt  med  en  gennemtrængende  Rost  og  Aand,  at 
han  igen  har  talt,  som  ingen  anden  kunde  tale,  og  vist  os 
Sandheden,  Vejen  og  Livet  til  Samfundsidealernes  Virkelig- 
gørelse og  den  højeste  personlige  Kultur. 

Med  disse  Motiveringer  lad  os  ønske  hverandre  en  Glæde- 
lig Jul  og  Højtid  paa  den  Dag,  Verden  fejrer  Kristi  Fødsel. 
Endvidere  og  ikke  mindst  lad  os  hver  Dag  i  det  nye  Aar  ikke 
alene  haabe  paa,  men  at  vi  vil  et  godt  Nytaar  for  Gud. 

Salt  Lake  City,  den  7.  December  1921. 

Morten  A.  C.  Nicolaysen. 


VISDOMSORDET. 

Ballerup,  30.  November  1921. 
Kære  Br.  P.  L.  Olsen! 

Det  var  en  Fornøjelse  at  se  en  lille  Artikel  af  Dem  i 
»Stjernen«  igen,  især  da  den  behandlede  Deres  specielle  Felt: 
Ernæringsspørgsmaalet. 

Allerede  da  jeg  blev  indlemmet  i  Kirken  i  Aarhus  i  1913, 
begyndte  jeg  at  efterleve  Visdomsordet  ved  ikke  at  spise  Kød, 
men  blev  af  de  øvrige  unge  Mænd  kun  betragtet  som  en  Fa- 
natiker. Nu  begynder  dette  Spørgsmaal  at  gaa  mere  ind  i 
Folks  Bevidsthed. 

I  et  af  de  Punkter,  De  har  behandlet,  maa  jeg  imidlertid 
desværre  tage  skarpt  Afstand  fra  Dem,  og  skønt  svag  endnu 
skriver  jeg  dette  Brev  for  at  paatale  det  —  dog,  haaber  jeg, 
uden  at  De  vil  tage  Anstød  deraf:  Det  kunde  af  Deres  Artikel 
se  ud  til,  at  vi  gerne  maatte  drikke  os  en  Bajer,  det  vilde  der 
ikke  være  noget  ondt  i.  Jeg  tror  ikke  selv,  at  det  er  Deres 
Hensigt  at  fremsætte  en  saadan  Paastand,  men  jeg  skriver  for 
andres  Skyld.  Lad  os  klart  forstaa,  at  for  enhver  Sidste  Dages 
Hellig,  ung  eller  gammel,  vil  det  være  aldeles  forkasteligt  at 
røre  en  Bajer. 

Br.   Olsens  Mening   angaaende   Bajersk  Øls   og   Hvidtøls 

Forhold  til  hinanden  (jeg  har  nemlig  ogsaa  læst  en  lille 
Smule  Ernæringsfysiologi)  er  vist  heller  ikke  helt  korrekt. 
Hvidtøl  gør  saamænd  ikke  Hjernen  den  ringeste  Skade,  især 
ikke  i  de  smaa  Portioner,  hvori  det  nydes;  vor  største  Ernæ- 
ringsspecialist  Hindhede  anbefaler  det  oven  i  Kobet  til  Mad: 
Æggeøl  o.  s.  v.  Det  eneste  ondt,  jeg  har  set*)  udtalt  mod 
Hvidtøl,  er,  at  det  skal  fremme  Blodtilførslen  til  Underlivet 
lidt,  men  det  gør  netop  Bajersk  01,  ikke  i  ringe,  men  i  meget 
høj  Grad  —  tænk  ogsaa  paa  de  store  Vomme,  Bajerskol- 
drikkerne  faar. 

Siger  ikke  ogsaa  Visdomsordet  selv,  at  af  Byggen  maa  vi 
fremstille  os  milde  Drikke. 

Nej,  Br.  Olsen,  lad  os  ikke  fordomme  den  stakkels  uskyl- 
dige Hvidtøl,  men  lad  os  raabe  i  Forening:  »Væk  med  Baj- 
ren!« 

Bajren  indeholder  Gift,  og  Giften  raader  De  os  jo  netop 
til  at  sky. 

Tak  iøvrigt  for  Deres  udmærkede  Artikel,  man  forstaar, 
at  De  kender  til,  hvad  De  skriver  om,  og  bliv  ikke  vred  paa 
mig  for  den  lille  Rettelse. 

De  gør  Ret  i  at  fremhæve,  at  vi  i  Visdomsordet  har  en 
kostbar  Perle,  som  vi  bør  vide  at  skatte  efter  dens  høje  Værdi. 

Med  Hilsen  fra  Deres  Broder  i  Evangeliet 

A.  Jacobsen. 


ERKENDTLIGHED. 

Af  Dr.  C.  L.  Olsen, 
der  som  Udlænding  tilbragte  et  Par  Aar  i  »gamle  Danmark«. 

Der  er  Vand, 
der  er  Strand, 
der  er  Maager  saa  hvide 
derovre  i  Danmark,  det  lille,  det  blide. 


*)  Dr.  Arnold  Moller. 

Hvem  kan  vel  glemme 


de  Tider  der  hjemme, 
den  Ømhed,  den  Trofasthed,  Venlighed  huld, 
der  skænkes  saa  frit  og  er  ægte  som  Guld? 

Ingen  Mand 

er  i  Stand 

til  at  fatte  de  Glæder, 
som  Dansken  for  Fremmede  altid  bereder. 

Venlige  Tanker 

og  Hjærter,  der  banker, 
den  Fremmede  moder,  ja,  hvor  han  mon  gaa, 
saa  han  ej  forladt  og  alene  skal  staa. 

»Kom  til  mit,« 

siges  blidt, 

»hold  Dit  Mod  oppe,  Kære; 
kom,  følg  med  os  hjem,  og  lader  os  bære 

en  Del  af  Din  Byrde  — 

saa  gjorde  vor  Hyrde; 
han  følte  for  andre,  ja,  indtil  han  led 
Forsmædelsens  Død,  som  paa  Korset  han  stred.« 

Hvilken  Aand! 

hvilket  Baand, 

der  nu  knyttes;  det  binder 
tilsammen  saa  fast.  Ak,  hvor  Kærlighed  vinder! 

Og  hvor  dog  Sindet 

opfriskes  af  Mindet 
om  venlige  Handlinger,  venlige  Ord, 
som  tildeles  Gæsten  i  Danmark  mod  Nord. 

DØDSFALD. 

Severine  Olive  Nielsen  døde  i  sit  Hjem  i  Gray,  Idaho,  den 
23.  Oktober.  Hun  blev  fodt  i  Kristiania,  Norge,  den  7.  Juli  1859, 
blev  Medlem  af  Kirken  i  1868  og  rejste  til  Wisconsin  i  1874. 
Her  blev  hun  gift  med  Niels  Nielsen,  og  i  1892  flyttede  Fa- 
miljen  til  Utah,  hvorfra  de  i  1904  flyttede  til  Gray,  Idaho. 
Hun  efterlader  sig  sin  Mand  og  3  Børn.  Hun  levede  og  døde 
som  en  trofast  Sidste.  Dages  Hellig  med  Haabet  om  en  her- 
lig Opstandelse.  Søster  Nielsen  havde  aldrig  meget  af  denne 
Verdens  Gods,  men  til  Gengæld  var  hun  rig  i  Evangeliet,  som 
hun  efterlevede  til  sin  sidste  Stund. 

Begravelsen  foregik  fra  Grays  Lake  Forsamlingshus  den 
26.  Oktober.  Ældsterne  George  Muir,  jr.,  Harry  Field,  W.  W. 
Tingey,  G.  Braley  og  Biskop  E.  C.  Schneider  talte  ved  Baa- 
ren.  Grays  Lake  Sangkor  udførte  smuk  Sang,  og  Graven  blev 
indviet  af  Biskop  Schneider.  (Fra  Bikubens } 


Søster  Anna  P.  Larsen  afgik  ved  Døden  i  Odense  den  17. 
December  1921.  Hun  blev  født  den  23.  Maj  1853  i  Hoby,  Sve- 
rige, og  hun  blev  indlemmet  i  Kirken  den  22.  Juli  1911. 

Begravelsen  fandt  Sted  den  21.  December.  Ældste  Hans  C. 
Hansen  holdt  en  passende  Tale  samt  indviede  Graven. 

